周邦彦
楚村道中
族云行太虚，布置初狼籍。
弥缝天四维，俄顷同一色。
雨形如别泪，含恶示忍滴。
泥涂颇翻车，行者自朝夕。
中央成白道，袅袅踏蛇脊。
潺湲冒田水，去作涧底碧。
高林荫清快，渴乌时一掷。
晚休张庄聚，泾草蒙古驿。
往时解鞍地，醉墨栖坏壁。
孤星探先出，天镜小摩拭。
比邻忽喧呼，夜磔鲁津伯。
梦归萱草堂，再拜悲喜剧。
问言劳如何，嗟我子行役。
平明看屋霤，两鹊声啧啧。
果逢南使还，冯寄好消息。
谁秣百里驹，肯税不论直。